Старо купатило у Јошаничкој Бањи
Старо купатило у Јошаничкој Бањи је део бањског комплекса, као најстарија грађевина за коришћење термалне воде, подигнут у 18. веку. Представља непокретно културно добро као споменик културе.

Купатило је изграђено у периоду турске окупације, са свега две просторије и очито је саграђен за лековиту бању, каплиџу. Главни део објекта има степеничасто укопани базен и наткривен је плитком слепом куполом, а друга просторија је предвиђена за парење. Кров је четвороводан, покривен ћерамидом, док су фасаде су скромно обрађене. 

Старо купатило поред архитектонских и историјских поседује и балнеолошке вредности. 

Заједничким улагањем Министарства трговине, туризма и телекомуникација и општине Рашка, купатило је 2019. године потпуно реновирано.

Види још 
 Списак споменика културе у Рашком округу

Извори

Спољашње везе 
 Републички завод за заштиту споменика културе - Београд
 Листа споменика
 Старо купатило у Јошаничкој Бањи

Споменици културе у Рашком округу
Грађевине у Рашки
Непокретна културна добра